Liber I Samuelis

[thumb|[David (Rex)|David et Goliath (Sam 17, 1-58). Opus Andreae Del Castagno, circiter 1450]]
[thumb|Samuel et David, tabula lignea [synagogae loco Dura Europos, Syria.]]
**Liber I Samuelis** (Hebraice: ''Sefer Sh'muel'' ספר שמואל) est liber Thanach Iudaici et Veteris Testamenti, primus ex libris Samuelis. Initio (ut etiamnunc in Thanach) duo libri Samuelis unus liber fuerunt, qui nomen a Samuele propheta trahit, quem traditio Iudaica auctorem esse vult. In versione Graeca (Septuaginta) in duos libros divisus est, qui "libri regnorum" (Graece: Α΄ Βασιλειῶν / Β' Βασιλειῶν) vocantur. In Vulgata, versio Bibliorum Latina ab Hieronymo facta, appellatio est "Liber Samuhelis id est regum primus et secundus". In Nova Vulgata nomenclatura Iudaica et Protestantica adhibetur, id est I et II Samuelis. Textus Graecus Hebraico brevior est; utrum ab antiquiore editione repetat an postea minutus sit disputatur. Stephanus Langton librum I Samuelis in 31 capitula divisit.

## Argumenta 
Liber I Samuelis historiam populi Israël ex illo tempore, quo Anna liberis orba filium a Deo precatur, usque ad mortes Saul regis filiorumque eius refert. Praeter narrationes etiam psalmus, quo Anna Deum laudibus celebrat (I Sam 2,1), invenitur. Argumentum maximi momenti est institutio dominatus regii, cuius commoda ac incommoda narrationibus demonstrantur.
*Cap. 1-3 Annae sterilitas et nativitas Samuelis: Capitulo primo de Anna sterili narratur, secundo filii Heli introducuntur, tertio refertur, quomodo puer Samuel a Deo vocatus sit.
*Cap. 4-7 Arca foederis amissa et recuperata: Postquam Philistaei arcam in proelio ceperunt (cap. 4), Deus Philistaeos malis afficit, quamobrem Philistiaei arcam sua sponte reddunt (cap. 6).  
*Cap. 7-15 Regnum et reiectio Saul regis:  Capitulo septimo victoria Israelitarum de Philistaeis narratur, octavo Samuel Israelitas praemonet dominatum regii cavendum esse. Tamen Saul rex appellatus et unctus est (cap. 9-11). Tum Samuel munus iudicis deponit (cap. 12). Mox autem Saul propter holocaustum inconcessum (cap. 13) aut praeterea, quod bannum non integre exsecetus est (cap. 15), a Deo reiectus est.
*Cap. 16-19 David aulicus fit: David musicus ad aulam regis arcessitus inopinatus virum propugnatorem Philistaeorum nomine Goliath "altitudinis sex cubitorum et palmi" (I Sam 17,4) devincit. Deinde copiis Israeliticis compluries hostes affligit. 
*Cap. 19-28 David bis Saul regem fugit, qui ei bis parcit. Abigail uxorem David sumit. In capitulo 25 Samuel moritur. 
*Cap. 29-31 Saul moritur: Saul regi, qui quandam sagam ("mulierem habentem pythonem in Endor", I Sam 28,27) de morte interrogare vult, umbra Samuelis mortem imminere annuntiat. Cum Ionathan contra philistaeos pugnans interficitur, Saul gladio mortem sibi consciscit.

## Traditiones textuum, retractatio Deuteronomistica, libri Samuelis in musica 
## Bibliographia 
*Shimon Bar-Efrat (2007). Das Erste Buch Samuel, Stuttgardiae. ISBN 978-3-17-019965-1
*Walter Dietrich / Thomas Naumann (1995). Die Samuelbücher (Erträge der Forschung 287). Darmstadiae.
*Silvia Schroer (1992). Die Samuelbücher  (Neuer Stuttgarter Kommentar AT 7). Stuttgardiae.

## Nexus externus 
*Liber I Samuelis in Nova Vulgata

!